2. juledags morgen vågnede vi op til et flot snedækket landskab – vindstille, og senere tittede solen frem. Det fik 235 børn og voksne ud på en dejlig travetur. Der var tre ruter at vælge imellem – lidt glat visse steder, og det viste sig at være en god ide med barnevognsruten, som gik ad Svendlundvej - her havde sneploven ryddet, så det var let at komme frem. En del holdt rast i den nyrestaurerede Kiderishytte og nød gløgg og æbleskiver. Tak for det flotte fremmøde og til Familiehøjskolen for lån af den hyggelige spisesal. Referat og foto Esther
Det var nok årsagen til at kun 6 m/k deltog i turen fra Torvet i Herning. Vejret var mildt efter årstiden, og alle nød den friske luft. Turen gik fra Torvet – igennem Sdr. Anlæg og over den flotte bro til Knudsvej. Derefter fulgte vi Alhedestien ud til H.C.Ørstedsvej - her gik turen igennem Mindeparken, før vi gik retur imod torvet ad Th. Nielsensgade – ind forbi DGI huset, som endnu ser lidt trist ud, men til gengæld er Mediehuset et flot syn og ikke mindt juletræet på torvet, især med de dansende børn. Turleder, referat og foto: Esther
Fodslaw Herning ønsker alle en glædelig jul
og på gensyn til julemotionsturen i Skærbæk 2. juledag
13 m/k var mødt op til Karni´s 5 km tur. Vejret lovede godt – når man tænker på de sidste dages regn - hen imod slutning af turen blev vi ikke fri for lidt regn. Turen gik ud i Knudmosen. Her havde den heftige regn i går lavet dybe vandpytter på stierne, så våde fødder kunne ikke undgås.
En dejlig tur, som blev nydt – snakken gik livligt og lidt tid blev også brugt til at samle grønt til årets kalenderlysdekoration - Knudmosen er jo smuk på alle årstider. Referat og foto Esther
3 - nej 10 m/k + en hund fra Fodslaw Herning deltog i Fodslaw Brandes Novembertur. 3 gik 11 km ruten og mon ikke der var 10 som gik den lange rute på 32 km. 11 km blev afviklet i tørvejr, hvorimod de på den lange rute nok fik en del regn imod slutningen. Vi nød turen og de smukke efterårsfarver. På rasten var der mulighed for en tår kaffe m.m. hvis man trængte eller havde lyst dertil. Der var over 250 deltagere. Foto og referat Esther
10 m/k + 3 hunde deltog denne eftermiddag i en rigtig dejlig tur i den skønne og storslåede natur - ad en herlig rute, hvor man kunne få pulsen op, og ad de lige stier kunne man "puste ud". Ca. halvvejs, blev der holdt pause - her havde 2 x Bodil og Jens Kr., som førte turen, fragtet kaffe, kage ud. Ruten var på godt 10 km - en vidunderlig tur – go´ for benene, og den friske luft gjorde bestemt også godt.
Go' ide med at aftale samkørsel på turene fra gang til næste gang.
Der var to, så kom to til og til sidst var vi en flok på 12 m/k, som nød en dejlig gåtur på 6 km fra Vestre Anlæg - ud omkring Knudmosebjerget via Lykkesvej, Dæmningen og trapperne til Godthåbsvej og retur. Turen tog 70 min. Vejret var pragtfuld, stille og solrig. Referat, foto og turleder Esther.
11 m/k deltog i Karni´s tur på godt 9 km. Rigtig godt vejr til en gåtur, at det er efterår kan både føles og ses – vinden var kølig og træerne havde fået en flot farve. Turen foregik i området ved Lund og Gjellerup. Vi gik bl.a. i udkanten af ”De unges plantage” – her var der jagt i dag. Vi fik en snak med et par jægere – de havde fået et pænt jagtudbytte, så vi kunne roligt gå videre. Efter de første 6 km holdt vi en ultrakort pause, for man kan hurtig blive kold. På hjemturen blev der samlet ikke mindre end 3 poser skral - bestående af øldåser, flasker og papir på ruten – utroligt, hvad folk smider i naturen.
Det blev ikke det store tilløb til vores søvandring i samarbejde med Dansk Motions Forbund denne søndag formiddag. Flot vejr - solen skinnede og det var lunt, men det blæste en del. 29 deltog - flere kom udenbys fra. Alle roste ruterne og det glædede rutemagerne. Tak til jer som mødte op – et par stykke havde set forkert på starttid og meldte deres ankomst til kl. 13.00, men da var afmærkningerne taget ned. Referat Esther og foto Lone
6 piger deltog i formiddagsturen på knap 6 km fra Golfvej, trods ”Dronningebesøget” i byen - og i øsende regn deltog 8 m/k i torsdagens aftentur på ca 8 km fra Hammerum skole. Flot fremmøde. Begge ture blev ført af Karni.
10 m/k mødte op til turen i Anne´s skov. Et par stykke havde taget cyklen derud til trods for den kraftige modvind - det gav ekstra motion (13 km). Da vi kom ind i skoven mærkede vi overhovedet ikke vinden, men derimod var det ret lunt og jakkerne kom af. Turen var på godt 8 km med en kort pause undervejs. Tak til Anne for turen. Referat Esther
Desværre blev busturen aflyst. Kun 19 deltagere havde tilmeldt sig. Skammeligt, for vi havde glædet os til at besøge Fodslaw Hjørring - også for Fodslaw Brande, som har brugt tid på arrangementet.
Så gik starten på efterårets formiddagsture. 8 m/k deltog i Karni´s tur på godt 5 km. Perfekt vejr - flot natur og som en af deltagerne skrev til os: Spændende rute, som man jo ikke lige selv ville have haft nemt ved at finde. Vi takker for mailen og de flotte billeder som fulgte med. Vi så bl. a. bisonokserne ved Ege Tæpper inden turen gik ud til området ved Hammerum Bæk. Mange fik nok våde sko og strømper for græsset var ikke helt dugfrit denne formiddag. Referat og foto Esther
Familien Behr, 2 x Bodil, Jens og Gismo mødte op i Ørnhøj. Da størstedelen havde gået turen fra Ørnhøj en gang tidligere på året, blev det hurtigt besluttet, at vi satte os i bilerne igen for at køre til Fuglsang bro og starte der fra. Turen skulle normalt gå fra Sørvad, så der holdt vi rast ved Brugsen. Vejret var dejligt, selvom blæsten var lidt hård. Turen blev i alt på 29 km og alle hyggede sig med snak på kryds og tværs. Referat Lone Behr - desværre ingen billeder denne gang, da apparatet svigtede.
11 m/k deltog i turen fra Skærbæk sø. I dag var vi kommet på landet til Gunderup nær Kollund. Det var stille vejr og alle nød den friske luft - de grønne marker og synet af knaldrøde valmuer og kornblomster. Til slut gik vi Skærbæk sø rundt – Turen blev nøjagtig 5 km og blev ført af Karni. Referat og foto Esther
Det var ikke det bedste vejr til vores vandring – så det var rigtig flot, at 70 mødte op, heraf var et barn, som efter endt tur fik udleveret et klistermærke til sit hæfte ”Børn på tur”. Det så ikke ud af så mange, da starten gik kl. 19.00 men der var start frem til kl. 19.30. Inden start blev årets ”Majmotionist” udtrukket – 11 deltog og den heldige blev Tove Høegh fra Tjørring. Vandringen fik ros - ikke mindst de flotte rododendroner i anlægget – dog var der lidt problemer med afmærkningen. Et par steder var det hevet ned, men det var nok den kraftige blæst, som var ”drillepinden”. Der var ikke det store salg på rasten ude på ruten, og 15 km ruten havde kun 5 deltagere, så det tages op på næste møde om der skal være rast og om 15 km ruten skal sløjfes. Tak til Familien Behr for opsætning af ruter og til Lisbeth for lån af Billedskolen – tak til alle som står til rådighed, når vi mangler hjælp og til alle deltagere - ikke mindst til jer, som kom langvejs fra, så det igen blev en vellykket Knudmosevandring. Referat Esther og foto Eva
Vi har ”god gang” i Fodslaw Hernings majmotion - igen havde vi et flot deltagerantal, men vejrguderne var også med os. 51 m/k deltog i aftes fra Holmparken – Ruterne på 5 og 10 km startede sammen - dog for hurtigt at tage hver sin retning. Der var megen ros til ruterne. Det var igen Ove, der i mere end en forstand trak det store læs med at fragte vores matriel, foruden op og nedtagning af ruter med hjælp af Anna Grethe og Karni. Stor tak til alle - både deltagere og hjælpere for en vellykket ”majmotion 2009”. Håber at se jer til Knudmosevandring. Referat Esther og foto Winnie
Igen havde rigtig mange - nemlig 66 m/k + en hund valgt at deltage i årets ”majmotion” fra Lind skole. Fodslaw Brande havde på forhånd meddelt, at de ville besøge os den aften. Vejret var perfekt, rigtig godt gåvejr. Mange gik skovturen som indgik i 10 km ruten - også denne gang var der ros til ruterne. Lidt problemer med ruteafmærkning undgik vi ikke. Drillerier med vendte pile og så havde vi havde ladet ruten gå ind ad en privat vej uden at spørge ejeren om lov, men efter en snak fik vi lov. Vi lovede at ændre ruten til næste år. Tak til jer som deltog denne aften. Det er en fornøjelse, at lave ture, når så mange møder op. På gensyn i Sunds på torsdag.
Foto: Skærbæk sø i solskin
Igen en vidunderlig aften til en travetur. 17 M/K deltog heraf en del, som var med for første gang. Velkommen til jer. Det var en god og hyggelig tur, som foregik i området ved og omkring Fuglsang sø. Da vi nåede til Ålholmvej blev der inviteret på kaffe m/ småkager - social hygge, hvor vi fik en god snak – og en stol til alle i Anna Grethe og Oves udestue, inden turen gik tilbage til svømmehallen. Alle nød turen og samværet. Turen var på 9 km og blev ført af Anna Grethe. Tak for kaffe. Vi ses til Majmotion. Foto og referat Esther
Et meget flot deltagerantal på 17 kom til Anne´s skovtur. En flot tur i det smukke terræn i området ved store Jyndevad - denne solrige og lidt kølige aprilsaften. En kort pause blev holdt på ca. halvvejen. Ruten var på godt 9 km. Tak for en god tur Anne
En rigtig dejlig aften – solen skinnede fra en skyfri himmel ved start. 10 m/k var mødt op til en rask tur denne skønne forårsaften i Knudmosen. Det var den hårde kærne - alle tog turen op på Knudmosebjerget og ned igen. Det var vores første aftentur. Esther førte turen og den blev kun på 7 km , for vi skulle være tilbage inden det blev helt mørkt. Alle nød turen. Foto og referat Esther
8 glade piger mødte op til en rask formiddagstur. Fint gåvejr - solen gemte sig bag skyerne, men så var vi fri for at komme til at svede. Vi gik ud til og omkring Fuglsang sø - en tur på i alt 5 km i dette smukke område. Det var en hyggelig tur, og der blev drøftet både stort og småt. Turleder, foto og referat Esther
18 m/k + 1 hund var på tur i dag. Lige inden start regnede det voldsomt, så det lovede ikke godt - men det klarede op og blev rigtigt dejligt vejr med solskin, og oven i købet blev det også lidt lunt. Det er et meget smukt område – men med fugtige og mudrede stier mange steder, så fodtøjet skal nok have en tur i vaskemaskinen bagefter, men det er jo stadig vintertid. Vi holdt en pause på halvvejen – her blev der snakket og nydt en tår medbragt vand eller kaffe inden turen gik videre. En del var oppe på et udsigtspunkt og prøvede herfra at bane en ny sti ned – det lykkedes at komme ned i hel tilstand. Flot fremmøde af mændene i dag – der var 6 med. Det var Winnie, som førte turen, idet Karni var forhindret, og det klarede hun flot. Turen blev på 8 km, og alle nød den og samværet. Tak til Winnie og alle I andre for deltagelsen.
Der blæste en kold østenvind, men det kunne ikke afskrække 7 friske piger i at deltage i Fodslaw Hernings første ”formiddagstur”. Turen foregik i Knudmosen, som selv en trist martsdag tog sig godt ud - dog lidt fugtig visse steder. Alle nød turen og fandt at det var et godt initiativ der var taget. Karni havde tilrettelagt turen på nøjagtig 5,61 km, som blev gået på godt 1 time. På gensyn om 14 dage fra A-Z på Silkeborgvej.
Der var 15 vandrere + 3 hunde, som mødte op til turen fra det tidligere cafeteria på Kæruldvej i Høgild denne regnfulde lørdag eftermiddag. Turen forgik delvis i skoven, her var der stadig lidt sne og is på vejene, så det kunne være glat visse steder. Ved spejderhytten holdt vi en kort pause - men vejret til trods blev det en god tur – sidste del af turen gik ad stierne i Høgild – et flot område selv i dårligt vejr. Karni førte turen som var på 9 km. Flot fremmøde og på gensyn i Ørre den 7. marts.
Meget flot fremmøde til Karni´s tur i og omkring Gullestrup. 17 m/k + 2 hunde deltog i en meget varieret rute ad snoede skovstier - over et fugtigt eng areal - her var der mulighed for at få afprøvet skoene vandtæthed - et par undgik ikke at få våde tæer, men de tog det med godt humør. Pausen blev holdt efter 5 km – her inviterede Karni og Svend på lidt ”juleslik”. Vejret var igen med os, tørt og ingen vind. Alle roste turen, som blev på ca. 9 km. Tak til Karni for en god tur.